

ประกาศองค์การบริหารส่วนตำบลเทพราช
เรื่อง การใช้ข้อบัญญัติงบประมาณรายจ่ายประจำปี ๒๕๕๗
**************

		ด้วยองค์การบริหารส่วนตำบลเทพราช ได้ตราข้อบัญญัติองค์การบริหารส่วนตำบลเทพราช เรื่อง งบประมาณรายจ่ายประจำปีงบประมาณ พ.ศ. ๒๕๕๗   โดยความเห็นชอบของสภาองค์การบริหารส่วนตำบลเทพราช ในคราวประชุมสภาฯสมัยสามัญ สมัยที่ ๓ ครั้งที่ ๑ เมื่อวันที่ ๙ สิงหาคม ๒๕๕๖,  ครั้งที่ ๒ เมื่อวันที่  ๑๕ สิงหาคม ๒๕๕๖ และโดยความเห็นชอบของนายอำเภอสิชลเมื่อวันที่ ๑๓  กันยายน  ๒๕๕๖
		อาศัยอำนาจตามความในมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ.๒๕๓๗ และแก้ไขเพิ่มเติมถึง (ฉบับที่ ๖) พ.ศ. ๒๕๕๒ จึงประกาศใช้ข้อบัญญัติองค์การบริหารส่วนตำบล เรื่อง งบประมาณรายจ่ายประจำปีงบประมาณ พ.ศ. ๒๕๕๗  โดยให้มีผลบังคับใช้ ตั้งแต่วันที่ ๑ ตุลาคม  ๒๕๕๖  เป็นต้นไป
		จึงประกาศให้ทราบโดยทั่วกัน
			ประกาศ ณ วันที่  ๒๖  เดือน  กันยายน  พ.ศ.๒๕๕๖

